Man dood tydens skietery op insleepvoertuig | Maroela Media
Die toneel. (Foto: Netcare 911)
Die bestuurder van 'n insleepvoertuig is Sondag in Phoenix, Durban, doodgeskiet toe daar vanuit 'n ander voertuig in die verbyry op hom losgebrand is.
Volgens Zwane het die man in die insleepvoertuig gesit op Sunfordweg toe 'n wit Toyota Etios verby ry en skote vanuit dié voertuig op hom afgevuur is.
Shawn Herbst, woordvoerder van Netcare 911, het gesê nooddienste is Sondag laatmiddag na die toneel ontbied. Paramedici kon egter niks vir die man doen nie en hy is op die toneel dood verklaar.
Zwane vertel dat die verdagtes ná die skietery ook 'n VW Vivo gekaap het waarmee hulle op die vlug geslaan het. Die Toyota Etios wat die verdagtes agtergelaat het, is intussen gevind. Dié motor is vroeër die maand in Sydenham in Johannesburg gesteel.
Zwane het gesê die motief vir die skietvoorval is op die stadium onbekend. Niemand is nog in verband met die voorval in hegtenis geneem nie.
Daar is natuurlik ook geen vingerafdrukke nie en dns toetsing vind net in Amerikaanse tv reekse plaas
Wat ń siek samelewing. En mense moet daagliks met hierdie omstandighede ń bestaan in Suid-Afrika voer. 'n Land met 'n moordsyfer van bykans 60 per dag waarvan die kriminele geen respek vir ander se lewens het nie. 'n Simptoom van die regering en hul regstelsel, seker omdat die kriminele soveel menseregte het wat hulle beskerm, meer as die slagoffers s'n.
Motief!!daar is nie n motief nie. Hulle moor sommer want hulle kan.
Nee Willem, die probleem lê nie NET by die polisie nie. Net omdat iemand 'n polisie-uniform dra, beteken nie dat hul kan maak soos hul wil nie. Daar is reëls en regulasies, en baie 'puppets' wat deur hul 'puppet masters' beheer word. Die regering aan bewind, is deel van die probleem. Mense soos Julius, en die mannetjie van die BLF, so ook hul volgelinge se mentaliteit, is 'n groot probleem. Selfs ou Zuma is beheer, al sou mens dink dat hy die 'main peanut' in die pakkie van die land behoort te wees. Als is verrot.